宫女如花满道场,时闻杂佩响琳琅。
玉龙蟠钏擎仙表,金凤钩鞋踏斗罡。
长桥下压蛟龙宫,岸上人家如镜中。
道人卖药临溪水,医得青蛇是龙子。
报恩不受千金珠,龙伯亲传海藏书。
门前扶杖人如市,妙术何愁三折臂。
燕支山前白草秋,冷入金疮泪欲流。
安得金丹从尔乞,提携玉龙还向敌。
有客自秦地骊山来,言温泉宫已废,唯泉尚未涸,上池使
客所浴,下池行人所浴,感而赋此。
煌煌帝业三百年,骊山宫殿空云烟。
美人艳骨为黄土,山前不改旧温泉。
温泉虽在君王去,芳草凄凄满宫路。
泉声如泣日将莫,山鸡乱鸣上林树。
忆昔玉环赐浴时,红楼绮阁香风吹。
头上宝钗凉欲堕,莲步轻扶双侍儿。
有客今年曾过此,宫坏墙倾山色死。
虎旅知更不复闻,池上玉龙犹喷水。
当时此水在天上,一沐恩波荣莫比。
六宫粉黛不敢唾,今日行人斗来洗。
晓日昭阳燕子斜,香尘不到绿珠家。
翠裙楚岸江蓠叶,红袖唐宫石竹花。
宝镜玉龙羞佩璲,檀槽金鹊涩琵琶。
洗妆夜拜瑶池月,怅望神仙萼绿华。¤
完颜巾,金粟道人所制,寄铁厓先生。
先生赋长歌以谢,率余同作。
混同江流长白东,完颜虎踞金源雄。
身如长松马如阜,蹴踏黄龙城阙空。
鸳鸯泺上鴐鹅雪,春水秋山事游猎。
黄河清后圣人生,一代衣冠烟雾灭。
璊玉龙环四带巾,柘袍吐鹘装麒麟。
锦房芍药大于斗,骅骝坐拥真天人。
传自中原文献家,全胜白氎小乌纱。
金粟道人鬓已秃,挟以双环归铁厓。
铁厓先生貌如玉,绣缕盘花簇朱襮。
鹧鸪小管沸筝琶,春流银瓮葡萄绿。
日日倒载高阳池,落花飘飖风满衣。
九峰女儿拍手笑,月中踏歌歌大堤。
先生醉笔蛟龙走,报以长歌意殊厚。
脱巾花底一掀髯,笑倩柳枝来漉酒。
东海之东,去国十万里,其洲名沧洲。
地方五百里,上有琼涛玉浪,出没九岫如罗福
风光长如二三月,琪花玉树不识人间秋。
人鸟戏天鹿,昆吾鸣天球。
橘子如斗,莲叶如舟。
白凤如鸡,红鳞如牛。
青瞳绿发紫绮裘,日夕洲上相嬉游。
铁厓道人隘九州,凌风一舸来东沤。
始青天开月如雪,锦袍著以黄金楼。
楼中仙人睨物表,瑶笙引鹤缑山头。
戏弄玉如意,击碎珊瑚钩。
相招元处士,浩歌海西流。
长梯上摘七十二朵之青菡萏,玉龙呼耕三万六千顷之昆仑
丘。
黄河青浅眼中见,海屋老人为我添新筹。
清河美人姑射神,梦中认得梨花云。
朝朝暮暮不肯雨,琼枝玉叶光轮困。
靘妆不染胭脂水,轻歌欲遏鸾笙起。
五花细马驮春风,罗带飘飖白鹇尾。
柔情易逐彩霞空,半掩春衣嘶玉龙。
九点峰前指归路,家住松陵东复东。
桃叶桃根春已暮,又逐飞花度江去。
梨园昨夜春雨多,回首孤飞在何处。
何处孤飞去复来,直是玄霞百尺台。
江国春归夏云孟,十日五日风雨横。
具区摆阖浪如山,吴儿善泅并敢榜。
今朝气候昨不同,湖头无雨兼无风。
小施祠前棹讴发,楼船下水如游龙。
大雷不动小雷伏,银海空青光夺目。
鱼龙百怪暂祓除,平展轻绡三百幅。
牙樯五两空中举,陈渎村中过挝鼓。
烧笋既憩彭城湾,采莼复渡杨家浦。
中流飓发占莫徭,须臾鲸浪吼蒲牢。
长年捩柁称好手,小腰失箸生寒毛。
蒋家二仲素奇士,更有登高羊叔子。
老崖铁笛上青云,玉龙穿空卷秋水。
船头可奈风水何,拔剑拟斫生蛟鼍。
人生哀乐固相半,神灵涉意毋过多。
鸱夷入海人不识,渔媪渔王配寒食。
乡里小儿舞竹枝,乞与神童舞铜狄。
我闻洞庭之峰其橘大如斗,剖而食之见奕叟。
弱水不隔天表流,独我胡为牛马走?五湖挂席从此首。
伍子山头宋旧宫,龙楼改观倍蜚声。
天连高柱星辰北,地控穷荒岛东。
凤引短箫悲落日,鹤归华表语秋风。
玉龙一曲千宫晓,江汉朝宗万国同。
双阙翚飞紫盖高,日华云影映松涛。
万年青拥连枝橘,千叶红开并蒂桃。
仗以玉龙衔宝玦,佩将金兕错银刀。
乍晴风日欣妍美,阖殿齐穿御赐袍。¤